
Mbi raportin e monitorimit të
 KOMISIONIT QËNDROR TË ZGJEDHJEVE 
për tremujorin e parë të vitit 2015


1. Karakteristikat kryesore të performancës.

Komisioni Qëndror i Zgjedhjeve, për vitin 2015, administron dhe menaxhon fondet publike sipas dy programeve të miratuara, e konkretisht:
1. Programi “Planifikimi, Menaxhimi dhe Administrimi”
2. Programi “Zgjedhjet e përgjithshme dhe lokale”  

Për tremujorin e parë të vitit 2015, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë: 
	Kodi
	Emërtimi i Programit
	Përqindja e realizimit
kundrejt buxhetit vjetor

	01610
	Planifikimi, Menaxhimi dhe Administrimi
	12.3%

	01620
	Zgjedhjet e përgjithshme dhe lokale
	0.01%

	
	Totali i institucionit
	2.1%



Programi “Planifikimi, Menaxhimi dhe Administrimi”, paraqet një përqindje realizimi të shpenzimeve, prej rreth 12.1% në rang institucioni. Ndërkohë, për programin “Zgjedhjet e përgjithshme dhe lokale”, janë alokuar fonde për vitin 2015, por nuk janë përdorur për shkak se zgjedhjet lokale do të zhvillohet në tremujorin e dytë të vitit 2015. Në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara, evidentohet një performancë e relativisht e mirë për tremujorin e parë të vitit 2015.
Sipas zërave përbërës të shpenzimeve, situata në fund të tremujorit të parë, paraqitet e tillë:
	Kodi
	Emërtimi i Programit
	Shpenzime Korente
	Shpenzime Kapitale

	01610
	Planifikimi, Menaxhimi dhe Administrimi
	21.7%
	0.2%

	01620
	Zgjedhjet e përgjithshme dhe lokale
	0.1%
	0.0%

	
	Totali i institucionit
	2.3%
	0.2%



Shpenzimet korente, paraqiten në nivele relativisht më të ulta se plani i mundshëm i periudhës prej 2.3%, si pasojë e mungesës së tre anëtarëve të KQZ-së, të cilët kanë dhënë dorëheqjen në prill të vitit 2013. Ndërkohë, përsa i përket shpenzimeve kapitale, ato nuk janë realizuar në këtë tremujor për shak se janë në proces tenderimi, e për rrjedhojë paraqesin një nivel realizimi prej 0.2%. Ndërkohë, në programin e dytë buxhetor, nuk ka qënë parashikuar kryerja e investimeve në vitin 2015. 
Struktura e shpenzimeve për çdo program, sipas buxhetit fillestar, buxhetit me ndryshime 2015 dhe realizimit të vitit 2015, paraqitet si më poshtë:

	
Kodi
	
Emërtimi i Programit
	Buxheti 2013

	
	
	
Fillestar
	Me ndryshime
	
Buxheti Faktik

	01610
	Planifikimi, Menaxhimi dhe Administrimi
	13.4%
	17%
	97.7%

	01620
	Zgjedhjet e përgjithshme dhe lokale
	86.6%
	83%
	2.3%

	
	Totali i institucionit
	100%
	100%
	100%




Sikurse vihet re nga tabela e mësipërme, 97.7% e totalit të shpenzimeve faktike të tremujorit të parë të vitit 2015, janë përdorur në programin buxhetor “Planifikimi, Menaxhimi dhe Administrimi” për shkak se shpenzimet per programin e dytë priten të raportohen në tremujorin e dytë si pasojë e zgjedhjeve lokale të 21 Qershorit 2015. 

2. Performanca dhe statusi i produkteve kryesore 
Në raportin e monitorimit të përgatitur nga Komisioni Qëndror i Zgjedhjeve, janë raportuar zhvillimet për tre produkte buxhetore në programin e ”Planifikimi, Administrimi dhe Menaxhimi”, dhe më specifikisht:
· Produkti A: Shpërblimi i anëtarëve dhe administratës së KQZ-së;
· Produkti B: Shpenzime operative në funksion të anëtarëve dhe administratës;
· Produkti C: Pajisje zyre;
· Produkti D: Ndërtim i rrjetit kompjuterik të KQZ-së;
· Produkti E: Ndërtim i dhomës së serverave;
· Produkti F: Rikonstruksion i godinës së re të KQZ-së.

Në Aneksin nr. 9 të Raportit të Monitorimit, Formati nr. 8,  “Raporti i realizimit të produkteve të programit”, paraqiten të dhënat mbi realizimin e pjesshëm të dy produkteve të para, dhe mos realizimin e produktit të tretë. Ndërkohë, mirëpriten komentet për arsyet e realizmit të pjesshëm dhe mos-realizimit të produktit të tretë. 

3. Krahasimi i të dhënave faktike, të raportit të Komisionit Qëndror të Zgjedhjeve me të dhënat e Thesarit, për të njëjtën periudhë raportuese.
                                                                                                                                     Në ‘000 lekë
	
Programet
	Shpenzime korente
	Shpenzime kapitale
	Totali i shpenzimeve

	
	KQZ
	Thesari (MF)
	Dif
	KQZ
	Thesari (MF)
	Dif.
	KQZ
	Thesari (MF)
	Dif

	Planif, Menaxh. dhe Adm.
	18.369
	18.369
	0.0
	148
	148
	0.0
	18.517
	18.517
	0.0

	Zgjedhjet e përgjithshme dhe lokale
	433
	433
	0.0
	0.0
	0.0
	0.0
	433
	433
	0.0

	Totali i institucionit
	18.802
	18.802
	0.0
	148
	148
	0.0
	18.950
	18.950
	0.0



Ashtu sikurse paraqitur në tabelën e mësiperme, të dhënat e përdorura nga Komisioni Qëndror i Zgjedhjeve për përgatitjen e raportit të monitorimit të shpenzimeve për tremujorin e parë të vitit 2015, përputhen plotësisht me të dhënat e nxjerra nga sistemi i thesarit. 

4. Informacion mbi volumin dhe madhësinë e ndryshimit të buxhetit.
Për programet e Komisionit Qëndror të Zgjedhjeve, situata në lidhje me ndryshimet në planifikim gjatë tremujorit të parë të vitit 2015, përfshirë këtu buxhetin fillestar, buxhetin me ndryshime, paraqitet në tabelën e mëposhtme:
                                                                                             					Në mijë lekë
	
Programet
	Buxheti fillestar 2015
	Buxheti me ndryshime
	Diferenca

	Planifikimi, Menaxhimi dhe Administrimi
	92.800
	150.737
	-57.937

	Zgjedhjet e përgjithshme dhe lokale
	600.000
	738.000
	-138.000

	Totali i institucionit
	692.800
	888.737
	-195.937



Ndryshimet prej 195.937 lekë në planin e buxhetit, shpjegohen me ndryshimet në fondet e Komisionit Qëndror të Zgjedhjeve si pasojë e miratimit të përdorimit e fondit të veçantë të dhënë në zbatim të legjislacionit në fuqi dhe në vijim të dy kërkesave të paraqitura nga Komisioni Qëndror i Zgjedhjeve në kuadrin edhe të zgjedhjeve të 21 Qershorit 2015.
5. Komente të tjera
· Në raportin e monitorimit, duhet të përfshihet më tepër informacion mbi realizimin e produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit. 
· Gjithashtu, kërkon më tepër përpjekje në drejtim të përmirësimit të objektivave dhe produkteve buxhetore, emërtimeve të tyre dhe njësive matëse mbi bazën e të cilave monitorohet performanca e përdorimit të burimeve financiare publike. 
6. Publikimi në faqen e internetit
Komisioni Qëndror i Zgjedhjeve ka publikuar në faqen zyrtare të internetit raportin e monitorimit  të buxhetit për tremujorin e parë të vitit 2015 pamvarsisht se nuk janë të analizuara të dhënat e paraqitura në formë tabelash.
